Forsvarsattaché

Forsvarsattaché er en faglig attachéstilling ved en ambassade med ansvar for forsvarsspørsmål. Stillingen som forsvarsattaché oppstod som fast ordning tidlig på 1900-tallet. Stillingen fylles normalt av en offiser, som regel med grad av oberst eller tilsvarende, men kan også innehas av en sivil tjenestemann. I likhet med andre attacheer er forsvarsattacheer som oftest ikke yrkesdiplomater, selv om de har diplomatstatus, og de går tilbake til militære stillinger i sitt hjemland uten diplomatisk status etter å ha vært attaché.

Ved større ambassader kan forsvarsattacheen lede en stab av flere attacheer, som da gjerne inkluderer en militærattaché fra hæren, marineattaché fra marinen og flyattaché fra flyvåpenet.

Amerikanske forsvarsattacheer
USAs forsvarsattacheer er tilknyttet Defense Intelligence Agency.

Danske forsvarsattacheer

Danmark har (pr. 2014) forsvarsattacheer i USA (dekkende USA og Canada), Russland, Tyskland, Frankrike, Storbritannia, Polen, Litauen (dekkende alle tre baltiske land), Afghanistan, De forente arabiske emirater, Etiopia og Pakistan samt i OSCE og NATO.Forsvarets Personeltjeneste - Danske forsvarsattachéer Den 13. januar 2014 offentliggjorde Forsvarsministeriet at Danmark i tillegg får en forsvarsattaché i Folkerepublikken Kina.

Norske forsvarsattacheer

Norge har forsvarsattacheer ved tolv militære misjoner i utlandet. Norske forsvarsattacheer

 Forsvarsattaché i Finland (Helsingfors)
 Forsvarsattaché i Frankrike (Paris) med sideakkreditering til Spania
 Forsvarsattaché og assisterende attaché i Italia (Roma) med sideakkreditering til Slovenia, Bulgaria, Romania
 Forsvarsattaché og assisterende attaché i Latvia (Riga) med sideakkreditering til Estland, Litauen
 Forsvarsattaché i Nederland (Haag) med sideakkreditering til Belgia, Luxembourg
 Forsvarsattaché i Polen (Warszawa) med sideakkreditering til Tsjekkia, Slovakia, Ungarn
 Forsvarsattaché i Russland (Moskva) og assisterende attaché med sideakkreditering til Belarus, Ukraina, Kirgisistan, Tadsjikistan, Usbekistan, Kasakhstan
 Forsvarsattaché i Storbritannia (London) med sideakkreditering til Irland
 Forsvarsattaché i Sverige (Stockholm)
 Forsvarsattaché i Tyrkia (Ankara)
 Forsvarsattaché i Tyskland (Berlin) med sideakkreditering til Sveits, Østerrike
 Forsvarsattaché og to assisterende attacheer i USA (Washington D.C.) med sideakkreditering til Canada
 Forsvarsattaché i Kina (gjenåpnet 1. august 2018)

Referanser

Eksterne lenker
 Om Militærattaché, fra Store norske leksikon

Kategori:Titler
Kategori:Militære beskjeftigelser
Kategori:Diplomati